
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1675 

8 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. οικ. 02/11.6.2013 κοινής 
απόφασης του Υφυπουργού στον Πρωθυπουργό 
και του Υπουργού Οικονομικών (Β' 1414) «Κατάρ¬ 
γηση της δημόσιας επιχείρησης «Ελληνική Ραδιο- 
φωνία-Τηλεόραση, Ανώνυμη Εταιρεία (ΕΡΤ - Α.Ε.), 
όπως τροποποιήθηκε και ισχύει με τις υπ’ αριθμ. 
οικ. 03/12.6.2013 (Β' 1423) και οικ. 05/19.6.2013 (Β' 


1483) κοινές υπουργικές αποφάσεις. 1 

Καθορισμός αρμοδιοτήτων Υπηρεσιακού Γενικού 

Γραμματέα του Υπουργείου Εξωτερικών. 2 

Παράταση του Προγράμματος ενίσχυσης της ρευ¬ 
στότητας και της κεφαλαιακής επάρκειας σύμ¬ 
φωνα με το Ν. 3723/2008». 3 

Κατανομή κονδυλίων στο πλαίσιο εφαρμογής του 

Ν. 3723/2008. 4 

Όροι και διαδικασία είσπραξης - επιστροφής για την 
εφαρμογή του ηλεκτρονικού παράβολου». 5 


ΑΠΟΦΑΣΕΙ Σ 

Αριθμ. οικ. 6/8.7.2013 (1) 


Τροποποίηση της υπ’ αριθμ. οικ. 02/11.6.2013 κοινής από¬ 
φασης του Υφυπουργού στον Πρωθυπουργό και του 
Υπουργού Οικονομικών (Β' 1414) «Κατάργηση της δη¬ 
μόσιας επιχείρησης «Ελληνική Ραδιοφωνία-Τηλεόρα- 
ση, Ανώνυμη Εταιρεία (ΕΡΤ - Α.Ε.), όπως τροποποιή¬ 
θηκε και ισχύει με τις υπ’ αριθμ. οικ. 03/12.6.2013 (Β' 
1423) και οικ. 05/19.6.2013 (Β' 1483) κοινές υπουργι¬ 
κές αποφάσεις. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ - 
Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. α) Του άρθρου 14Β του Ν. 3429/2005 «Δημόσιες Επι¬ 
χειρήσεις και Οργανισμοί (Δ.Ε.Κ.Ο.)» (Α' 314), όπως αυτό 
προστέθηκε με τις διατάξεις της παρ. 1 του άρθρου 66 
του Ν. 4002/2011 «Τροποποίηση της συνταξιοδοτικής 
νομοθεσίας του Δημοσίου - Ρυθμίσεις για την ανάπτυξη 
και τη δημοσιονομική εξυγίανση - Θέματα αρμοδιότητας 
Υπουργείων Οικονομικών, Πολιτισμού και Τουρισμού και 
Εργασίας και Κοινωνικής Ασφάλισης» (Α' 180), τροπο¬ 


ποιήθηκε με τις διατάξεις της παρ. 8 του άρθρου 1 
της από 31.12.2011 Πράξης Νομοθετικού Περιεχομένου 
«Ρυθμίσεις κατεπειγόντων θεμάτων εφαρμογής του 
Ν. 4024/2011 «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες δια¬ 
τάξεις εφαρμογής του μεσοπρόθεσμου πλαισίου δημο¬ 
σιονομικής στρατηγικής 2012-2015» και των Υπουργείων 
Διοικητικής Μεταρρύθμισης και Ηλεκτρονικής Διακυ¬ 
βέρνησης, Εσωτερικών, Οικονομικών, Περιβάλλοντος, 
Ενέργειας και Κλιματικής Αλλαγής και Παιδείας, Δια 
Βίου Μάθησης και Θρησκευμάτων που αφορούν την 
εφαρμογή του μεσοπρόθεσμου πλαισίου δημοσιονομι¬ 
κής στρατηγικής 2012-2015» (Α' 268), η οποία κυρώθηκε 
με το άρθρο δεύτερο του ν. 4047/2012 (Α' 31) και αντι- 
καταστάθηκε με το άρθρο 1 της από 10.6.2013 Πράξη 
Νομοθετικού Περιεχομένου «Τροποποίηση των διατάξε¬ 
ων του άρθρου 14Β του ν. 3429/2005» (Α' 139) 

β) Του Ν. 1730/1987 «Ελληνική Ραδιοφωνία - Τηλεόραση, 
Ανώνυμη Εταιρεία (ΕΡΤ-Α.Ε.)» (Α' 145). 

γ) Του Ν. 4093/2012 «Εγκριση Μεσοπρόθεσμου Πλαισί¬ 
ου Δημοσιονομικής Στρατηγικής 2013-2016 - Επείγοντα 
Μέτρα Εφαρμογής του Ν. 4046/2012 και του Μεσοπρόθε¬ 
σμου Πλαισίου Δημοσιονομικής Στρατηγικής 2013-2016» 
(Α'222), όπως ισχύει. 

2. Του άρθρου 60 του Ν. 2362/1995 (Α' 247). 

3. Του Π.Δ. 86/2012 (ΦΕΚ 141/Α/21.6.2012) περί διορισμού 
Υπουργών, αναπληρωτών Υπουργών και Υφυπουργών. 

4. Του Π.Δ 90/2012 (ΦΕΚ 144/Α/5.7.2012) περί διορισμού 
Υπουργού και Υφυπουργού. 

5. Της υπ’ αριθμ. Υ307/2-07-2013 απόφασης του Πρωθυ¬ 
πουργού «Καθορισμός αρμοδιοτήτων Υφυπουργού στον 
Πρωθυπουργό Παντελεήμονα Καψή» (Β' 1635). 

6. Της υπ’ αριθμ. οικ. 02/11.6.2013 κοινής απόφασης του 
Υφυπουργού στον Πρωθυπουργό και του Υπουργού Οικο¬ 
νομικών (Β' 1414) «Κατάργηση της δημόσιας επιχείρησης 
«Ελληνική Ραδιοφωνία - Τηλεόραση, Ανώνυμη Εταιρεία 
(ΕΡΤ - Α.Ε.)», όπως τροποποιήθηκε και ισχύει με την υπ’ 
αριθμ. οικ. 03/12.6.2013 κοινή απόφαση του Υφυπουργού 
στον Πρωθυπουργό και του Υπουργού Οικονομικών (Β' 
1423) και την υπ’ αριθμ. οικ. 05/19. 6.2013 (Β' 1483). 

7. Το γεγονός ότι από τις διατάξεις της παρούσης 
αποφάσεως προκαλείται δαπάνη σε βάρος του κρατικού 
προϋπολογισμού, το ύψος της οποίας δεν μπορεί να 
προσδιοριστεί, αποφασίζουμε: 

Άρθρο πρώτο 

Η περίπτωση γ' της παραγράφου 2 του άρθρου 2 
της υπ’ αριθμ. οικ. 02/11.6.2013 κοινής απόφασης του 
Υφυπουργού στον Πρωθυπουργό και του Υπουργού Οι¬ 
κονομικών (Β' 1414) αντικαθίσταται ως εξής: 

«Η κατάργηση της ΕΡΤ Α.Ε. και των θυγατρικών της, 
συνιστά λόγο βίαιης διακοπής της δίκης κατά το άρθρο 
286 ΚΠολΔ. Η διακοπή επέρχεται με τη δημοσίευση της 
παρούσας απόφασης στην Εφημερίδα της Κυβερνήσε- 
ως κατά παρέκκλιση του άρθρου 287 ΚΠολΔ, χωρίς να 
απαιτείται γνωστοποίηση της διακοπής και του λόγου 
της από το Ελληνικό Δημόσιο. Η δίκη που διακόπηκε 
συνεχίζεται σύμφωνα με τα οριζόμενα στα άρθρα 290 
επ. του ΚΠολΔ με διάδικο το Ελληνικό Δημόσιο ως 
διάδοχο της ΕΡΤ Α.Ε. και των θυγατρικών της από τον 
Ειδικό Διαχειριστή.» 

Άρθρο δεύτερο 

Στο τέλος της παραγράφου 2 του άρθρου 3 της υπ’ 
αριθμ. οικ. 02/11.6.2013 κοινής απόφασης του Υφυπουρ¬ 
γού στον Πρωθυπουργό και του Υπουργού Οικονομικών 
(Β' 1414) προστίθενται εδάφια ως εξής: 

«Για τον υπολογισμό των αποζημιώσεων εφαρμόζονται 
οι διατάξεις του Κεφαλαίου Β' του ν. 4024/2011 (Α' 226) 
και προκειμένου για δημοσιογράφους οι διατάξεις της 
υπ’ αριθμ. 2/17805/0022 (Β’ 662/21.3.2013). Η καταβολή 
των αποζημιώσεων αυτών γίνεται τμηματικά σε δόσεις 
σύμφωνα με τις διατάξεις της κείμενης νομοθεσίας. Η 
αποζημίωση δύναται να προκαταβάλλεται με εντολή 
προς την Τράπεζα της Ελλάδος για τη χρέωση του 
λογαριασμού του Ελληνικού Δημοσίου Νο 200 «Συγκέ¬ 
ντρωση Εισπράξεων και Πληρωμών» με πίστωση των 
τραπεζικών λογαριασμών των πληρωτριών τραπεζών 
για την πίστωση στη συνέχεια από αυτές των ατομικών 
τραπεζικών λογαριασμών των δικαιούχων. 

Η σχετική πίστωση εγγράφεται στον προϋπολογισμό 
του Υπουργείου Οικονομικών, υπό ειδικό φορέα 23-200 
«Γενικές Δαπάνες» και ΚΑΕ 2799. 

Γ ια την πληρωμή της αποζημίωσης η εντολή πλη¬ 
ρωμής επέχει θέση απόφασης ανάληψης υποχρέωσης. 

Η εμφάνιση της πληρωμής στη δημόσια ληψοδοσία σε 
βάρος των πιστώσεων του κρατικού προϋπολογισμού γί¬ 
νεται με την έκδοση συμψηφιστικών χρηματικών ενταλ¬ 
μάτων, από την Υπηρεσία Δημοσιονομικού Ελέγχου στο 
Υπουργείο Οικονομικών, επί του Γ ραφείου Συμψηφισμών 
του Γ ενικού Λογιστηρίου του Κράτους (Γ.Λ.Κ.). 

Δικαιολογητικά για την έκδοση των σχετικών χρημα¬ 
τικών ενταλμάτων ορίζονται τα ακόλουθα: 

ι) Απόφαση του Υπουργού Οικονομικών για την έκδοση 
του συμψηφιστικού χρηματικού εντάλματος που εκδί- 
δεται με μέριμνα της Δ24 - Διεύθυνσης Λογαριασμών 
του Δημοσίου του Γ.Λ.Κ.. 

ϋ) Αντίγραφα της ειδικής εντολής προς την Τράπεζα 
της Ελλάδος και της αναγγελίας της τράπεζας για τη 
χρέωση του λογαριασμού Νο 200.» 

Αρθρο τρίτο 

Στο τέλος της παραγράφου 2 του άρθρου 4 Α της υπ’ 
αριθμ. οικ. 02/11.6.2013 κοινής απόφασης του Υφυπουρ¬ 
γού στον Πρωθυπουργό και του Υπουργού Οικονομικών 
(Β’ 1414) προστίθεται εδάφιο που έχει ως εξής: 


«Όπου στις διατάξεις αυτές προβλέπονται συλλογικά 
όργανα που γνωμοδοτούν ή εισηγούνται σχετικά με τις 
αναθέσεις προμηθειών, υπηρεσιών ή έργου συστήνονται 
με πράξη του Ειδικού Διαχειριστή συλλογικά όργανα 
στα οποία συμμετέχουν κατά πλειοψηφία και υπάλληλοι 
της αρμόδιας υπηρεσίας της παρ. 5 του άρθρου 4 Α 
της παρούσας.» 

Αρθρο τέταρτο 

Στην υπ’ αριθμ. οικ. 02/11.6.2013 κοινή απόφαση του 
Υφυπουργού στον Πρωθυπουργό και του Υπουργού Οι¬ 
κονομικών (Β' 1414) προστίθεται νέο άρθρο 4Β ως εξής: 

«Άρθρο 4Β 

Σύσταση ειδικού λογαριασμού 

1. Συνιστάται στο Υπουργείο Οικονομικών ειδικός, 
εκτός προϋπολογισμού, λογαριασμός για την παρακο¬ 
λούθηση και τη διαχείριση του συνόλου των στοιχείων 
του ενεργητικού και παθητικού της ΕΡΤ ΑΕ και των 
θυγατρικών της που μεταβιβάστηκαν στο Ελληνικό Δη¬ 
μόσιο, περιλαμβανομένων και των εσόδων και δαπανών 
που αφορούν τα οριζόμενα στο δεύτερο εδάφιο του 
άρθρου 4Α της παρούσας και μέχρι τη σύσταση του 
νέου φορέα. 

2. Ο ειδικός λογαριασμός τηρείται στην Τράπεζα της 
Ελλάδος και είναι έντοκος. Οι τόκοι του λογαριασμού 
αποτελούν έσοδο του ειδικού λογαριασμού. 

3. Οι δαπάνες λειτουργίας για την παρακολούθηση 
και τη διαχείριση του συνόλου των στοιχείων του ενερ¬ 
γητικού και παθητικού της ΕΡΤ ΑΕ και των θυγατρικών 
της που μεταβιβάστηκαν στο Ελληνικό Δημόσιο και μέ¬ 
χρι τη σύσταση του νέου φορέα βαρύνουν τον ειδικό 
λογαριασμό. 

4. Η διαχείριση του λογαριασμού γίνεται από Επιτροπή 
Διαχείρισης με Πρόεδρο την Γ ενική Δ/ντρια Οικονομικών 
Υπηρεσιών του Υπουργείου Οικονομικών και μέλη τον 
Ειδικό Διαχειριστή και έναν Δ/ντή του Γ ενικού Λογιστη¬ 
ρίου του Κράτους. Γραμματέας ορίζεται υπάλληλος του 
Υπουργείου Οικονομικών. 

5. Το σύνολο των χρηματικών διαθεσίμων σε λογαρια¬ 
σμούς πιστωτικών ιδρυμάτων της καταργηθείσας ΕΡΤ 
ΑΕ και των θυγατρικών της μεταφέρονται με εντολή 
του Ειδικού Διαχειριστή στον ειδικό λογαριασμό του 
παρόντος.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2013 

ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ ΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝΤΕΛΕΗΜΩΝ ΚΑΨΗΣ ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. Π23ΓΥΓΓ-29287 (2) 

Καθορισμός αρμοδιοτήτων Υπηρεσιακού Γ ενικού 
Γραμματέα του Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 2 και 
της παραγράφου 2 του άρθρου 3 του Οργανισμού του 
Υπουργείου Εξωτερικών, που κυρώθηκε με το άρθρο 
πρώτο του Ν. 3566/2007 «Κύρωση ως Κώδικα του "Ορ¬ 
γανισμού του Υπουργείου Εξωτερικών"» (Α' 117). 

2. Τις διατάξεις του Π.Δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (Α' 177), όπως τροποποιηθέν ισχύει. 

3. Τις διατάξεις του άρθρου 54, όπως τροποποιήθηκε 
με τη διάταξη του άρθρου 2 παρ. Ια του Π.Δ. 216/2006 
(Α' 218) και της παραγράφου 2 του άρθρου 90 του Κώ¬ 
δικα Νομοθεσίας για την Κυβέρνηση και τα κυβερνητικά 
όργανα, που κωδικοποιήθηκε με το άρθρο πρώτο του 
Π.Δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

4. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

5. Τις διατάξεις του άρθρου 9 του Ν. 4148/2013 «Σύστα¬ 
ση Γραφείου Ελληνικής Προεδρίας και άλλες διατάξεις» 
(Α' 99), με το οποίο τροποποιήθηκε η παράγραφος 12α 
του άρθρου 49 του Ν. 3943/2011 «Καταπολέμηση της 
φοροδιαφυγής, στελέχωση των ελεγκτικών υπηρεσιών 
και άλλες διατάξεις αρμοδιότητας Υπουργείου Οικο¬ 
νομικών» (Α' 66). 

6. Την υπ’ αριθ. Π7Σ-29286/27.06.2013 (Υ.Ο.Δ.Δ. 305) 
κοινή απόφαση του Πρωθυπουργού και του Υπουργού 
Εξωτερικών περί τοποθέτησης, από 14.06.2013, του 
Αναστασίου Μητσιάλη του Γεωργίου, Πρέσβεως εκ 
προσωπικοτήτων, στη θέση του Υπηρεσιακού Γενικού 
Γραμματέα του Υπουργείου Εξωτερικών. 

7. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε τις αρμοδιότητες του Υπηρεσιακού 
Γ ενικού Γ ραμματέα του Υπουργείου Εξωτερικών, Ανα¬ 
στασίου Μητσιάλη, Πρέσβεως, ως εξής : 

1. Να συμβουλεύει ως επικεφαλής της Υπηρεσιακής 
Ιεραρχίας τον Υπουργό Εξωτερικών επί θεμάτων εξωτε¬ 
ρικής πολιτικής και διοίκησης, να συντονίζει την δράση 
των Υπηρεσιών του Υπουργείου και να ασκεί γενική έπ 1 
αυτών εποπτεία. 

2. Να συγκαλεί υπό την Προεδρία του σε τακτά χρο¬ 
νικά διαστήματα τους Γενικούς Διευθυντές και όσους 
από τους Διευθυντές κρίνει σκόπιμο, για συντονισμό 
των ενεργειών της Διπλωματικής Υπηρεσίας. 

3. Να προετοιμάζει τη σύγκληση του Συμβουλίου Πο¬ 
λιτικών Υποθέσεων του άρθρου 31 του Ν. 3566/2007. 

4. Να υποβάλλει υπομνήματα στο Συμβούλιο της Επι¬ 
κράτειας ή τα άλλα Διοικητικά Δικαστήρια, επί προ¬ 
σφυγών και αιτήσεων στα Δικαστήρια αυτά του πάσης 
φύσεως προσωπικού του Υπουργείου Εξωτερικών. 

5. Να υποβάλλει ερωτήματα στο Γ ραφείο του Νομικού 
Συμβούλου του Κράτους στο Υπουργείο Εξωτερικών. 

Β.1. Στον Υπηρεσιακό Γ ενικό Γ ραμματέα του Υπουργεί¬ 
ου Εξωτερικών, μεταβιβάζουμε τις εξής αρμοδιότητες 
της ΣΤ' Γενικής Διεύθυνσης Προσωπικού, Διοικητικής 
Οργάνωσης και Οικονομικής Διαχείρισης : 

α) Την έκδοση πράξεων, αποφάσεων και κλήσεων σχε¬ 
τικών με την υπηρεσιακή κατάσταση του πάσης φύ¬ 
σεως προσωπικού του Υπουργείου Εξωτερικών, όλων 
των κλάδων και κατηγοριών, μόνιμου και μη μόνιμου, 
με σύμβαση ή με οποιαδήποτε άλλη σχέση ιδιωτικού 
δικαίου, μετακλητών και μη, και ιδίως (ειδικότερα) αυτών, 
που αφορούν σε προαγωγές, εντολές τοποθετήσεων, 
μεταθέσεων και ειδικών αποστολών, μετά από απόφαση 
του αρμόδιου Υπηρεσιακού Συμβουλίου, καθώς και την 
ένταξη και μονιμοποίηση του προσωπικού αυτού. 


β) Την έκδοση εντολών για όλες τις υπηρεσιακές 
μετακινήσεις ή ειδικές αποστολές του πάσης φύσεως 
προσωπικού του Υπουργείου Εξωτερικών, ανεξαρτήτως 
κλάδου και βαθμού, καθώς και υπαλλήλων άλλων Υπουρ¬ 
γείων και ιδιωτών, οι οποίοι μεταβαίνουν στο εξωτερικό, 
στα πλαίσια αποστολών αρμοδιότητος του Υπουργείου 
Εξωτερικών. 

γ) Την έκδοση αποφάσεων εξουσιοδοτήσεως για το 
χειρισμό διαβαθμισμένου υλικού και άρσεως αυτών. 

2. Από τα θέματα που ανήκουν στην αρμοδιότητα της 
ΣΤ4 Διεύθυνσης 

Οικονομικής Διοίκησης : 

α) Την αρμοδιότητα ενίσχυσης των πιστώσεων από 
το τακτικό αποθεματικό και της μεταφοράς πιστώσεων. 

β) Την αρμοδιότητα έγκρισης δαπανών για μεταφο¬ 
ρά οικοσκευών, καθώς και αποθηκεύτρων οικοσκευών, 
ανεξαρτήτως ποσού. 

γ) Την αρμοδιότητα χρηματοδοτήσεων, καθώς και κα¬ 
τανομής έργων ενταγμένων στο Πρόγραμμα Δημοσίων 
Επενδύσεων. 

δ) Την αρμοδιότητα έγκρισης δαπανών για όλες τις 
υπηρεσιακές μετακινήσεις, ειδικές αποστολές, αποσπά¬ 
σεις και μεταθέσεις των αναφερομένων στην παράγρα¬ 
φο Βίβ προσώπων. 

3. Από τα θέματα που ανήκουν στην αρμοδιότητα της 
ΣΤ5 Διεύθυνσης 

Προμηθειών και Λειτουργικών Δαπανών : 

α) Την αρμοδιότητα έγκρισης δαπανών για σύναψη 
αρχικών συμβάσεων μισθώσεων κτιρίων, αναμισθώσεων 
ή αναπροσαρμογών μισθωμάτων κτιρίων της Κεντρικής 
και των Αρχών της Εξωτερικής Υπηρεσίας, καθώς και 
την κατάρτιση του πίνακα αρχικής κατανομές των πι¬ 
στώσεων δημοσίων σχέσεων. 

β) Τις επιμέρους εγκριτικές αποφάσεις των δημοσίων 
σχέσεων, εισφορών και μισθωμάτων. 

γ) Την αρμοδιότητα έγκρισης δαπανών προμηθειών 
αγαθών κεφαλαιακού εξοπλισμού, λειτουργικών δαπα¬ 
νών, παροχής υπηρεσιών και υπογραφής όλων των σχε¬ 
τικών συμβάσεων, μέχρι του ποσού των εκατό χιλιάδων 
ευρώ (100.000,00 €). Μέχρι του ποσού των δεκαπέντε 
χιλιάδων ευρώ (15.000,00 €) η αρμοδιότητα αυτή μετα¬ 
βιβάζεται και στο Διευθυντή της ΣΤ5 Διεύθυνσης Προ¬ 
μηθειών και Λειτουργικών Δαπανών. 

4. Την αρμοδιότητα για την έκδοση χρηματικών ενταλ¬ 
μάτων προπληρωμής σύμφωνα με τις διατάξεις των 
εδαφίων 2, 3 και 4 της παραγράφου 5 του άρθρου 2 
του Π.Δ. 151/1998 (Α' 116), καθώς και την κατάρτιση του 
σχετικού πίνακα. 

5. Την έγκριση των δαπανών παραστάσεως του Κρά¬ 
τους και ξενίας στο εξωτερικό. 

6. Την έγκριση των δαπανών δεξιώσεων, γευμάτων 
και κάθε είδους φιλοφρονήσεων χάριν ξένων διπλω¬ 
ματικών αποστολών, επισήμων ή άλλων παραγόντων 
στην ημεδαπή. 

Γ. Τον Υπηρεσιακό Γενικό Γραμματέα σε περίπτωση 
απουσίας, ελλείψεως ή κωλύματος του αναπληρώνει σε 
όλες τις καθοριζόμενες αρμοδιότητες, πλην των υπό 
στοιχεία Α1,2, 3, ο ΣΤ' Γ ενικός Διευθυντής Προσωπικού, 
Διοικητικής Οργάνωσης και Οικονομικής Διαχείρισης. 

Δ. Αρμοδιότητες αναφερόμενες στην παράγραφο Βία, 
στην παράγραφο Βίβ, στην παράγραφο ΒΙγ, καθώς και 
στις παραγράφους Β4 και Β5 της παρούσας απόφασης, 
σε περίπτωση απουσίας ή κωλύματος του Υπηρεσία- 

κού Γενικού Γραμματέα και του ΣΤ' Γενικού Διευθυντή 
Προσωπικού, Διοικητικής Οργάνωσης και Οικονομικής 
Διαχείρισης ασκούνται από το Διευθυντή της ΣΤ1 Διεύ¬ 
θυνσης Προσωπικού και Διοικητικής Οργάνωσης. 

Ε. Αρμοδιότητες αναφερόμενες στην παράγραφο Β3β 
της παρούσας απόφασης, σε περίπτωση απουσίας ή 
κωλύματος του Υπηρεσιακού Γενικού Γραμματέα και 
του ΣΤ' Γενικού Διευθυντή Προσωπικού, Διοικητικής 
Οργάνωσης και Οικονομικής Διαχείρισης ασκούνται 
από το Διευθυντή της ΣΤ5 Διεύθυνσης Προμηθειών και 
Λειτουργικών Δαπανών. 

ΣΤ. Αρμοδιότητες αναφερόμενες στην παράγραφο 
Β2δ της παρούσας απόφασης, σε περίπτωση απουσίας 
ή κωλύματος του Υπηρεσιακού Γ ενικού Γ ραμματέα και 
του ΣΤ' Γ ενικού Διευθυντή Προσωπικού, Διοικητικής Ορ¬ 
γάνωσης και Οικονομικής Διαχείρισης ασκούνται από το 
Διευθυντή της ΣΤ4 Διεύθυνσης Οικονομικής Διοίκησης. 

Ζ. Όλες οι παραπάνω αρμοδιότητες θα ασκούνται 
παράλληλα και από τον Υπουργό Εξωτερικών. 

Η. Από την έναρξη ισχύος της παρούσας απόφασης 
καταργείται η υπ’ αριθ. Π23ΓΥΓΓ-14216/27.03.2013 (Β' 694) 
όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2013 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθμ. 30089/Β.1785 (3) 

Παράταση του Προγράμματος ενίσχυσης της ρευστό¬ 
τητας και της κεφαλαιακής επάρκειας σύμφωνα με 
το Ν. 3723/2008». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 185/2009 «Ανασύσταση του Υπουργείου Οι¬ 
κονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και μετο- 
νομασία του σε «Υπουργείο Οικονομίας, Ανταγωνιστι¬ 
κότητας και Ναυτιλίας», μετατροπή του Υπουργείου 
Μακεδονίας-Θράκης σε Γενική Γραμματεία Μακεδονί- 
ας-Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονιας-Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(ΦΕΚ 213 Α') και του π.δ. 189/2009 «Καθορισμός και ανα¬ 
κατανομή αρμοδιοτήτων των Υπουργείων» (ΦΕΚ 221 Α'). 

2. Το άρθρο 90 του «Κωδικοποίηση νομοθεσίας για την 
κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98 Α) και το 
γεγογός ότι από την απόφαση αυτή δεν προκαλείται 
δαπάνη στον κρατικό προϋπολογισμό. 

3. Τα άρθρα 1, 2, 3 και 4 του Ν. 3723/2008 (ΦΕΚ 
250Α/9.12.2008) «Ενίσχυση της ρευστότητας της οι¬ 
κονομίας για την αντιμετώπιση των επιπτώσεων της 
Διεθνούς Χρηματοπιστωτικής κρίσης», όπως τροποποι¬ 
ήθηκαν και ισχύουν. 

4. Την παρ. 2 του άρθρου 39 του Ν. 3844/2010 (ΦΕΚ 
63Α/3.5.2010) «Προσαρμογή της Ελληνικής Νομοθεσίας 
στην Οδηγία 2006/123 του Ευρωπαϊκού Κοινοβουλίου και 


του Συμβουλίου σχετικά με τις υπηρεσίες στην εσωτε¬ 
ρική αγορά και άλλες διατάξεις». 

5. Το άρθρο 7 του Ν. 3872 /2010 «Εκτέλεση περιηγη¬ 
τικών πλόων από πλοία με σημαία τρίτων χωρών με 
αφετηρία ελληνικό λιμένα και άλλες διατάξεις» (ΦΕΚ 
148/3.9.2010). 

6. Το άρθρο 19 του Ν. 3965/2011 «Αναμόρφωση πλαισί¬ 
ου λειτουργίας Ταμείου Παρακαταθηκών και Δανείων, 
Οργανισμού Διαχείρισης Δημοσίου Χρέους, Δημοσίων 
Επιχειρήσεων και Οργανισμών, Σύσταση Γ ενικής Γ ραμ¬ 
ματείας Δημόσιας Περιουσίας και άλλες διατάξεις». 

7. Την υπ’ αριθμ. 0(2013) 312-3Α.35999(2012/Ν) έγκριση 
της Ευρωπαϊκής Επιτροπής. 

8. Την υπ’ αριθμ. 3Α.36956(2013/Ν) της Ευρωπαϊκής 
Επιτροπής. 

9. Την υπ’ αριθμ. 3301/11.06.2013 εισήγηση του Διοικητή 
της Τράπεζας της Ελλάδος, αποφασίζουμε: 

Την παράταση των προθεσμιών που ορίζονται για τη 
συμμετοχή των πιστωτικών ιδρυμάτων στις διατάξεις 
των άρθρων 1, 2 και 3 του Ν. 3723/2008 (ΦΕΚ 250 Α/ 
9-12-2008) «Ενίσχυση της ρευστότητας της οικονομίας 
για την αντιμετώπιση των επιπτώσεων της διεθνούς 
χρηματοπιστωτικής κρίσης και άλλες διατάξεις», έτσι 
όπως τροποποιήθηκαν και ισχύουν, μέχρι τις 31.12.2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. 30095/Β.1696 (4) 

Κατανομή κονδυλίων στο πλαίσιο εφαρμογής του 
Ν. 3723/2008. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 185/2009 «Ανασύσταση του Υπουργείου Οι¬ 
κονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και μετο- 
νομασία του σε «Υπουργείο Οικονομίας, Ανταγωνιστι¬ 
κότητας και Ναυτιλίας», μετατροπή του Υπουργείου 
Μακεδονίας-Θράκης σε Γενική Γραμματεία Μακεδονί¬ 
ας-Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας-Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(ΦΕΚ 213 Α') και του π.δ. 189/2009 «Καθορισμός και ανα¬ 
κατανομή αρμοδιοτήτων των Υπουργείων» (ΦΕΚ 221 Α'). 

2. Το άρθρο 90 του «Κωδικοποίηση νομοθεσίας για την 
κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98 Α') και το 
γεγογός ότι από την απόφαση αυτή δεν προκαλείται 
δαπάνη στον κρατικό προϋπολογισμό. 

3. Τα άρθρα 1, 2, 3, 4, 5 και 7 του Ν. 3723/2008 (ΦΕΚ 
250Α/9.12.2008) «Ενίσχυση της ρευστότητας της οικο¬ 
νομίας για την αντιμετώπιση των επιπτώσεων της Δι¬ 
εθνούς Χρηματοπιστωτικής κρίσης», όπως τροποποιή¬ 
θηκε και ισχύει. 

4. Την παρ. 5 της υπ’ αριθμ. 54201/Β2884 (ΦΕΚ 2471 
Β/4.12.2008) απόφαση του Υπουργείου Οικονομίας και 
Οικονομικών «Ενίσχυση της ρευστότητας της οικονομίας 

για την αντιμετώπιση των επιπτώσεων της Διεθνούς 
Χρηματοπιστωτικής κρίσης». 

5. Το άρθρο 60 του Ν. 3601/2007 (ΦΕΚ 178 Α/1-8-2007) 
«Ανάληψη και άσκηση δραστηριοτήτων από τα πιστωτι¬ 
κά ιδρύματα, επάρκεια ιδίων κεφαλαίων των πιστωτικών 
ιδρυμάτων και των επιχειρήσεων παροχής επενδυτικών 
υπηρεσιών και λοιπές διατάξεις». 

6. Την παρ. 8 του τέταρτου άρθρου του Ν. 3845/2010 
(ΦΕΚ 65Α/6-5-2010) «Μέτρα για την εφαρμογή του μη¬ 
χανισμού στήριξης της ελληνικής οικονομίας από τα 
κράτη-μέλη της Ζώνης του ευρώ και το Διεθνές Νομι¬ 
σματικό Ταμείο.» 

7. Το άρθρο 7 του Ν. 3872 /2010 «Εκτέλεση περιηγη¬ 
τικών πλόων από πλοία με σημαία τρίτων χωρών με 
αφετηρία ελληνικό λιμένα και άλλες διατάξεις.» (ΦΕΚ 
148/3.9.2010). 

8. Το άρθρο 19 του Ν. 3965/2011 «Αναμόρφωση πλαισί¬ 
ου λειτουργίας Ταμείου Παρακαταθηκών και Δανείων, 
Οργανισμού Διαχείρισης Δημοσίου Χρέους, Δημοσίων 
Επιχειρήσεων και Οργανισμών, Σύσταση Γενικής Γραμ- 
ματείας Δημόσιας Περιουσίας και άλλες διατάξεις (ΦΕΚ 
1588/1.7.2011)». 

9. Την υπ’ αριθμ. 53796/Β.2320 (ΦΕΚ 1874Β/30.11.2010) 
υπουργική απόφαση σχετικά με την «Κατανομή κονδυ- 
λίων στο πλαίσιο εφαρμογής του Ν. 3723/2008». 

10. Την υπ’ αριθμ. 57048/Β.2475 (ΦΕΚ 1934Β/14.12.2010) 
υπουργική απόφαση σχετικά με την «Συμπληρωματική 
κατανομή κονδυλίων στο πλαίσιο εφαρμογής του Ν. 
3723/2008». 

11. Την υπ’ αριθμ. 665/Β2630 (ΦΕΚ 5Β/10.1.2011) υπουρ¬ 
γική απόφαση σχετικά με την «Ανακατανομή κονδυλίων 
στο πλαίσιο εφαρμογής του Ν. 3723/2008». 

12. Την υπ’ αριθμ. 19431/Β.919 (ΦΕΚ 745Β/5.5.2011) υπουρ¬ 
γική απόφαση σχετικά με την «Ανακατανομή κονδυλίων 
στο πλαίσιο εφαρμογής του Ν. 3723/2008». 

13. Την υπ’ αριθμ. 22616/Β.1112 (ΦΕΚ 983Β/25.5.2011) 
υπουργική απόφαση σχετικά με την «Κατανομή νέων 
κονδυλίων στο πλαίσιο εφαρμογής του Ν. 3723/2008». 

14. Την υπ’ αριθμ. 29264/Β.1377 (ΦΕΚ 1588Β/1.7.2011) 
υπουργική απόφαση σχετικά με την «Παράταση του 
Προγράμματος ενίσχυσης της ρευστότητας και της 
κεφαλαιακής επάρκειας σύμφωνα με το Ν. 3723/2008». 

15. Την υπ’ αριθμ. 57863/Β.2535 (ΦΕΚ 3041 Β/30.12.2011) 
υπουργική απόφαση σχετικά με την «Παράταση του 
Προγράμματος ενίσχυσης της ρευστότητας και της 
κεφαλαιακής επάρκειας σύμφωνα με το Ν. 3723/2008». 

16. Την υπ’ αριθμ. 5844/Β.250 (ΦΕΚ 204Β/7.2.2012) υπουρ¬ 
γική απόφαση σχετικά με την «Ανακατανομή κονδυλίων 
στο πλαίσιο εφαρμογής του Ν. 3723/2008». 

17. Την υπ’ αριθμ. 20252/Β.954 (ΦΕΚ 1467Β/3.5.2012) 
υπουργική απόφαση σχετικά με την «Ανακατανομή 
κονδυλίων στο πλαίσιο εφαρμογής του Ν. 3723/2008». 

18. Την υπ’ αριθμ. 25985/Β.1039 (ΦΕΚ 1805Β/8.6.2012) 
υπουργική απόφαση σχετικά με την «Ανακατανομή κον¬ 
δυλίων στο πλαίσιο εφαρμογής του Ν. 3723/2008». 

19. Την υπ’ αριθμ. 32252/Β.1132 (ΦΕΚ 2151 Β/17.7.2012) 
υπουργική απόφαση σχετικά με την «Παράταση του 
Προγράμματος ενίσχυσης της ρευστότητας και της 
κεφαλαιακής επάρκειας σύμφωνα με το Ν. 3723/2008». 

20. Την υπ’ αριθμ. 34402/Β.1221 (ΦΕΚ Β2225/31-7-2012) 
υπουργική απόφαση σχετικά με την «Ανακατανομή κον¬ 
δυλίων στο πλαίσιο εφαρμογής του Ν. 3723/2008». 


21. Την υπ’ αριθμ. 48120/Β.1951 (ΦΕΚ Β' 2996/12-11-2012) 
υπουργική απόφαση σχετικά με την «Ανακατανομή κον¬ 
δυλίων στο πλαίσιο εφαρμογής του Ν. 3723/2008». 

22. Την υπ’ αριθμ. 0(2013) - 3Α.35999(2012/Ν) έγκριση 
της Ευρωπαϊκής Επιτροπής. 

23. Την υπ’ αριθμ. 77/21.5.2010 εισήγηση του Υποδιοι¬ 
κητή της Τράπεζας της Ελλάδος. 

24. Την υπ’ αριθμ. 345/19.4.2013 εισήγηση του Υποδιοι¬ 
κητή της Τ ράπεζας της Ελλάδος. 

25. Την υπ’ αριθμ. 357/10.6.2013 εισήγηση του Υποδιοι¬ 
κητή της Τ ράπεζας της Ελλάδος. 

26. Την υπ’ αριθμ. 360/12.6.2013 εισήγηση του Υποδιοι¬ 
κητή της Τ ράπεζας της Ελλάδος. 

27. Την υπ’ αριθμ. 117/14.6.2013 εισήγηση της Υποδιοι- 
κήτριας της Τράπεζας της Ελλάδος. 

28. Την υπ’ αριθμ. 368/1.7.2013 εισήγηση του Υποδιοι¬ 
κητή της Τ ράπεζας της Ελλάδος, αποφασίζουμε: 

1. Εγκρίνουμε την κατανομή των εγγυήσεων του Ελ¬ 
ληνικού Δημοσίου για την εφαρμογή του άρθρου 2 του 
Ν. 3723/2008, όπως τροποποιήθηκε και ισχύει, σύμφωνα 
με την υπ’ αριθμ. 368/1.7.2013 εισήγηση του Υποδιοικητή 
της Τ ράπεζας της Ελλάδος. 

2. Κατά τα λοιπά ισχύουν οι διατάξεις της υπ’ αριθμ. 
53796/Β.2320 (ΦΕΚ 1874Β/30.11.2010) υπουργικής απόφα¬ 
σης σχετικά με την «Κατανομή κονδυλίων στο πλαίσιο 
εφαρμογής του Ν. 3723/2008». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. ΠΟΑ 1163 (5) 

Όροι και διαδικασία είσπραξης - επιστροφής για την 
εφαρμογή του ηλεκτρονικού παράβολου». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 29 του 
ν. 3943/2011 «Καταπολέμηση της φοροδιαφυγής, στελέ- 
χωση των ελεγκτικών υπηρεσιών και άλλες διατάξεις 
αρμοδιότητας Υπουργείου Οικονομικών» (ΦΕΚ 66 Α'). 

2. Τις διατάξεις των άρθρων 11, 12, 90 κ. επ. του 
ν. 2362/1995, «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις» (ΦΕΚ 247 
Α'), όπως ισχύουν. 

3. Τις διατάξεις της παρ. 2 του άρθρου 1 του ν. 1819/1951 
(ΦΕΚ 149 Α'), όπως ισχύουν. 

4. Τις διατάξεις του ν.δ. 356/1974, «Περί Κώδικος Ει- 
σπράξεως Δημοσίων Εσόδων» (ΦΕΚ 90 Α'), όπως ισχύουν. 

5. Τις διατάξεις του π.δ. 16/1989, «Κανονισμός λειτουρ¬ 
γίας Δημοσίων Οικονομικών Υπηρεσιών (Δ.Ο.Υ.) και των 
Τοπικών Γραφείων και καθήκοντα υπαλλήλων αυτών» 
(ΦΕΚ 6 Α'). 

6. Τις διατάξεις της παρ. 14 του άρθρου 17 του 
ν. 2753/99 (ΦΕΚ 249 Α') και της Α.Υ.Ο. 1027411/842/ΔΜ/ 
26-02-1998 (ΦΕΚ 193 Β'). 

7. Το π.δ. 87/2012 (142 Α'), «Διορισμός Υφυπουργών». 

8. Την Α.Υ.Ο ΠΟΛ.1178/7.12.2010, «Εγγραφή νέων χρηστών 
στις ηλεκτρονικές υπηρεσίες ΤαχίεΝβΙ» (ΦΕΚ 1916 Β'). 

9. Την υπ’ αριθμ. ΥΠΟΙΚ 07927 ΕΞ/19-9-2012 απόφαση 
του Πρωθυπουργού και του Υπουργού Οικονομικών (ΦΕΚ 
2574 Β'), «Ανάθεση αρμοδιοτήτων στον Υφυπουργό Οι¬ 
κονομικών Γεώργιο Μαυραγάνη». 

10. Την ανάγκη αποσυμφόρησης των Δ.Ο.Υ., πάταξης 
της γραφειοκρατίας, διευκόλυνσης των φορολογικών 
συναλλαγών, καθώς και εκπλήρωσης της υποχρέωσης 
που ορίζεται από τις διατάξεις του εδαφίου 4 της παρ. 
2.4 του παραρτήματος \Ι2 του ν. 4046/12 «Εγκριση των 
σχεδίων συμβάσεων χρηματοδοτικής διευκόλυνσης με¬ 
ταξύ του Ταμείου Χρηματοπιστωτικής Σταθερότητας 
(Ε.Τ.Χ.Σ.) της Ελληνικής Δημοκρατίας και της Τράπεζας 
της Ελλάδος, του σχεδίου του Μνημονίου Συνεννόησης 
μεταξύ της Ελληνικής Δημοκρατίας, της Ευρωπαϊκής 
Επιτροπής και της Τράπεζας της Ελλάδος και άλλες 
επείγουσες διατάξεις για τη μείωση του δημοσίου χρέ¬ 
ους και τη διάσωση της εθνικής οικονομίας» (ΦΕΚ 28 Α'). 

11. Ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την καθιέρωση διαδικασίας είσπραξης και επιστροφής 
του ηλεκτρονικού παράβολου, το οποίο θα αντικατα¬ 
στήσει την έντυπη μορφή παράβολου και των σχετικών 
οίκοθεν αποδεικτικών είσπραξης, σύμφωνα με τη διάτα¬ 
ξη της παραγράφου 3 του άρθρου 29 του ν. 3943/2011 
(Α'66), ως εξής: 

Αρθρο 1 

Ηλεκτρονικό Παράβολο 

Με τον όρο «ηλεκτρονικό παράβολο» (εφεξής 
«θ-Παράβολο») νοείται ο μοναδικός ψηφιακός κωδικός 
που χορηγείται μέσω της διαδικτυακής πύλης της Γ ενι¬ 
κής Γραμματείας Πληροφοριακών Συστημάτων (Γ.Γ.Π.Σ.) 
νννννν.ρείε.ρΓ. Με χρήση της σχετικής εφαρμογής κάθε 
ενδιαφερόμενος (φυσικό ή μη φυσικό πρόσωπο) δύναται 
να ζητήσει τη χορήγηση παράβολου σε ηλεκτρονική 
μορφή. Πρόσβαση στην εφαρμογή έχουν πιστοποιημένοι 
και μη πιστοποιημένοι χρήστες του ΤΑΧΙδπθΙ. 

Εφόσον χορηγηθεί το θ-Παράβολο, καταβάλλεται το 
αντίστοιχο ποσό στον φορέα είσπραξης με γνωστο¬ 
ποίηση σε αυτόν του μοναδικού ψηφιακού κωδικού. Η 
καταβολή δύναται να πραγματοποιείται και με τη χρήση 
χρεωστικών ή πιστωτικών καρτών μέσω της διαδικτυα- 
κής πύλης της Γ.Γ.Π.Σ. 

Μέσω της εφαρμογής του θ-Παραβόλου παρέχεται η 
απαραίτητη πληροφόρηση στην υπηρεσία όπου κατα¬ 
τίθεται το θ-Παράβολο, ως προς τον έλεγχο της εγκυ- 
ρότητάς του και της συνδρομής των προϋποθέσεων 
τυχόν επιστροφής χρημάτων σε περίπτωση αχρεωστή- 
τως καταβληθέντων ποσών. 

Επιπλέον, παρέχεται η δυνατότητα, στον πιστοποιη¬ 
μένο χρήστη μέσω της διαδικτυακής πύλης της Γ.Γ.Π.Σ. 
να ανατρέχει στα παράβολα που έχουν εκδοθεί για 
λογαριασμό του, να τα εκτυπώνει εκ νέου και να ζητά 
την επιστροφή τους μέσω τραπεζικού λογαριασμού του. 

Αρθρο 2 

Υποβολή αιτήματος για χορήγηση θ-Παραβόλου 

Ο ενδιαφερόμενος συνδέεται στη διαδικτυακή πύλη 
της Γ.Γ.Π.Σ. και μέσα από την ηλεκτρονική υπηρεσία 
«θ-Παράβολο» συμπληρώνει το Αίτημα Χορήγησης Πα¬ 
ράβολου. 


Τα ελάχιστα προς συμπλήρωση πεδία είναι τα πα¬ 
ρακάτω: 

• Κατηγορία Παράβολου (υποχρεωτικό πεδίο) 

Ο ενδιαφερόμενος επιλέγει την κατηγορία που επιθυ¬ 
μεί ανοίγοντας το αναδυόμενο μενού που περιλαμβάνει 
όλες τις κατηγορίες παραβολών. 

• Τύπος Παράβολου (υποχρεωτικό πεδίο) 

Ο ενδιαφερόμενος επιλέγει τον τύπο παράβολου που 
επιθυμεί να εκδώσει ανοίγοντας το αναδυόμενο μενού 
που περιλαμβάνει όλους τους τύπους με βάση την κατη¬ 
γορία που έχει επιλέξει. Κατά την επιλογή του τύπου πα¬ 
ράβολου, εμφανίζεται αυτόματα και το αντίστοιχο ποσό. 

• ΑΦΜ 

Το πεδίο αυτό συμπληρώνεται υποχρεωτικά από 
όσους διαθέτουν Α.Φ.Μ.. Σε περίπτωση που το πεδίο 
αυτό δεν συμπληρωθεί τότε θα πρέπει υποχρεωτικά 
να συμπληρωθεί το μητρώνυμο, η ημερομηνία γέννησης 
και ο τόπος γέννησης. 

Στην περίπτωση που δε συμπληρωθεί το πεδίο Α.Φ.Μ. 
τότε θα επιστρέφεται ηλεκτρονικό μήνυμα ότι «η επι¬ 
στροφή τυχόν αχρεωστήτως καταβληθέντων ποσών 
δεν δύναται να πραγματοποιηθεί». 

• Επώνυμο/Επωνυμία (υποχρεωτικό πεδίο) 

• Όνομα - Πατρώνυμο (υποχρεωτικά πεδία) 

Τα πεδία αυτά συμπληρώνονται σε περίπτωση φυσι¬ 
κού προσώπου. 

• Λογαριασμός ηλεκτρονικού ταχυδρομείου (θ-πίθιΙ)/ 
Επιβεβαίωση Λογαριασμού ηλεκτρονικού ταχυδρομείου 
(θ-ιτιαϋ) 

Τα πεδία είναι υποχρεωτικά εφόσον ήδη έχει επιλεγεί 
το πεδίο: «Αποστολή κωδικού με θ-πίθιΙ». 

• Κινητό τηλέφωνο (μη υποχρεωτικό πεδίο) 

• Κωδικός Λογαριασμού Τράπεζας (ΙΒΑΝ) (μη υπο¬ 
χρεωτικό πεδίο) 

Η συμπλήρωση του πεδίου αυτού είναι αναγκαία σε 
περίπτωση που προκύψει επιστροφή τυχόν αχρεωστή¬ 
τως καταβληθέντων ποσών. 

• Πρόσθετα Στοιχεία (μη υποχρεωτικό πεδίο) 

Στο πεδίο αυτό ανάλογα με τον τύπο του παράβολου 
μπορεί να ζητηθεί να συμπληρωθεί κάποια ειδική πλη¬ 
ροφορία (π.χ. ο ΑΜΚΑ για το παράβολο γάμου) 

Η Καταληκτική ημερομηνία ορίζεται αυτόματα από 
το σύστημα και εμφανίζεται στην Αίτηση Παράβολου. 
Μετά την παρέλευση της καταληκτικής ημερομηνίας ο 
κωδικός του θ-Παραβόλου παύει να ισχύει. 

Μετά τη συμπλήρωση των στοιχείων του ο ενδιαφε¬ 
ρόμενος επιβεβαιώνει την Υποβολή Αιτήματος. 

Πριν την επιβεβαίωση της οριστικής υποβολής του 
αιτήματος ο ενδιαφερόμενος μπορεί να μεταβάλλει τα 
στοιχεία του και στη συνεχεία να οριστικοποιήσει την 
υποβολή του αιτήματος του. 

Με την οριστικοποίηση της υποβολής του αιτήματος 
εμφανίζονται στην οθόνη όλα τα στοιχεία του αιτήμα¬ 
τος, ο μοναδικός κωδικός παραβόλου/πληρωμής και 
η καταληκτική ημερομηνία μέχρι την οποία ο ενδια¬ 
φερόμενος δύναται να πληρώσει το σχετικό ποσό. Τα 
εν λόγω στοιχεία δύναται και να εκτυπωθούν, ενώ θα 
αποστέλλονται και στη διεύθυνση ηλεκτρονικού ταχυ¬ 
δρομείου, εφόσον αυτή έχει δηλωθεί. 

Μετά την «Οριστική Υποβολή Αιτήματος» δεν είναι 
εφικτό να μεταβάλει τα στοιχεία της αίτησης του εκτός 
του τραπεζικού του λογαριασμού. 

Άρθρο 3 

Πληρωμή β-Παραβόλου 

Ο ενδιαφερόμενος καταβάλλει το αναλογούν ποσό 
στον φορέα είσπραξης που επιθυμεί γνωστοποιώντας 
τον μοναδικό ψηφιακό κωδικό (πληρωμή σε κατάστη¬ 
μα ή χρήση των εναλλακτικών τρόπων πληρωμής που 
παρέχονται από τους φορείς είσπραξης). 

Η εταιρεία Διατραπεζικά Συστήματα Α.Ε. (ΔΙΑΣ Α.Ε.) 
συγκεντρώνει αυθημερόν από τους φορείς είσπραξης 
τις πληρωμές που αφορούν σε ο-Παράβολα και απο¬ 
στέλλει στη Γ.Γ.Π.Σ. αναλυτικό αρχείο προκειμένου να 
διενεργηθεί ο έλεγχος και η ταυτοποίηση των πλη¬ 
ρωμών με τα αντίστοιχα αιτήματα. Στην περίπτωση 
επιτυχούς ταυτοποίησης, η πληρωμή κρίνεται επιτυχής 
και το αργότερο εντός δύο εργάσιμων ημερών από την 
πληρωμή ενεργοποιείται ο κωδικός του θ-Παραβόλου 
προς χρήση. Σε αντίθετη περίπτωση οι πληρωμές απορ¬ 
ρίπτονται και ενημερώνεται η ΔΙΑΣ Α.Ε. για τις δικές 
της ενέργειες, προκειμένου να αποδοθούν τα εν λόγω 
χρηματικά ποσά στους δικαιούχους κατά τις διατάξεις 
του αδικαιολόγητου πλουτισμού. 

Σε περίπτωση πληρωμής του θ-Παραβόλου με τη χρή¬ 
ση πιστωτικής ή χρεωστικής κάρτας μέσω της διαδικτυ- 
ακής πύλης της Γ.Γ.Π.Σ. ο κωδικός αυτού ενεργοποιείται 
άμεσα προς χρήση. 

Η καταβολή στους φορείς είσπραξης καθώς και η 
επιστροφή λόγω απόρριψης, πραγματοποιείται χωρίς 
καμιά οικονομική επιβάρυνση και ανεξαρτήτως εάν ο 
ενδιαφερόμενος τηρεί ή όχι λογαριασμό σ’ αυτούς. 

Αρθρο 4 

Κατάθεση θ-Παραβόλου σε Υπηρεσία 

Η κατάθεση του θ-Παραβόλου από τον ενδιαφερόμενο 
στην αρμόδια υπηρεσία πραγματοποιείται όπως κατά 
περίπτωση ορίζεται από την εκάστοτε υπηρεσία. 

Η υπηρεσία όπου κατατίθεται το β-Παράβολο, προ¬ 
κειμένου να το αποδεχθεί και να ελέγξει την εγκυρό- 
τητά του, λαμβάνει από τη Γ.Γ.Π.Σ., κατόπιν σχετικού 
αιτήματος της, κωδικό πρόσβασης στις ηλεκτρονικές 
υπηρεσίες ΤθχίεΝθί, σύμφωνα με τα οριζόμενα στην 
Α.Υ.Ο. ΠΟΑ. 1178/7.12.2010, ΑΔΑ41ΦΜΗ-ΤΛ(ΦΕΚΒ79.12.10). Η 
διαδικασία υποβολής αιτήματος για χορήγηση κωδικού 
πρόσβασης δεν απαιτείται για τους ήδη πιστοποιημέ¬ 
νους χρήστες σε οποιαδήποτε ηλεκτρονική υπηρεσία. 
Σε περίπτωση απενεργοποίησης από τη Γ.Γ.Π.Σ. των 
κωδικών πρόσβασης στο σύστημα, εφαρμόζονται τα 
αναφερόμενα στο άρθρο 6 της ανωτέρω απόφασης. 

Για τον έλεγχο εγκυρότητας, η εφαρμογή του 
β-Παραβόλου διαθέτει οθόνη αναζήτησης, προβολής 
και διαχείρισης των θ-παραβόλων καθώς και εκτυπώ¬ 
σεις ελέγχου. 

Μετά τον σχετικό έλεγχο η υπηρεσία αποδέχεται το 
παράβολο και αυτό δεσμεύεται ώστε ν’ αποκλειστεί η 
εκ νέου χρήση του. 

Αρθρο 5 

Επιστροφή ποσού θ-Παραβόλου 

Α. Η εντολή επιστροφής χρημάτων σε περίπτωση 
αχρεωστήτως καταβληθέντων ποσών πραγματοποιεί¬ 
ται, μέσω της εφαρμογής του θ-Παραβόλου, από την 
αρμόδια υπηρεσία-λήπτη, η οποία αφού αναζητήσει τον 
μοναδικό κωδικό του θ-Παραβόλου, ελέγξει τις απαραί¬ 


τητες προϋποθέσεις, στη συνέχεια επιβεβαιώνει την επι¬ 
στροφή του συνολικού ποσού ή την επιστροφή μέρους 
του ποσού, που έχει καταβληθεί. 

Σε περίπτωση που η υπηρεσία-λήπτης δεν αποδεχτεί 
για οποιονδήποτε λόγο το παράβολο, ο ενδιαφερόμενος 
δύναται να το χρησιμοποιήσει στην ίδια υπηρεσία σε 
μεταγενέστερο χρόνο. 

Β. Στον εγγεγραμμένο χρήστη, για τα πληρωμένα και 
μη δεσμευμένα θ-παράβολά του, παρέχεται η δυνατό¬ 
τητα με τη χρήση ηλεκτρονικής μεθόδου επικοινωνίας 
στη διαδικτυακή πύλη της Γ.Γ.Π.Σ., να υποβάλει αίτημα 
ολικής επιστροφής χρημάτων, υπό την προϋπόθεση ότι 
δηλώθηκε τραπεζικός λογαριασμός και Α.Φ.Μ.. 

Γ. Η Γ.Γ.Π.Σ. για τους δικαιούχους επιστροφής των 
ανωτέρω (Α) και (Β) παραγράφων, συντάσσει μαγνητι- 
κά ατομικά εκκαθαρισμένα Α.Φ.ΕΚ. (ανά δικαιούχο και 
Δ.Ο.Υ.) εφαρμοζόμενων αναλογικά των διατάξεων των 
άρθρων 90 και επ. του Ν. 2362/1995 (ΦΕΚ 247 Α') στα 
οποία θα αναγράφεται εκτός των άλλων και ο τραπεζι¬ 
κός λογαριασμός του δικαιούχου, εφόσον έχει δηλωθεί. 
Ακολούθως τα αποστέλλει στις αρμόδιες Δ.Ο.Υ. φορο¬ 
λογίας των δικαιούχων, προκειμένου να γίνει ο σχετικός 
έλεγχος για τυχόν οφειλές και ο συμψηφισμός αυτών 
και εν συνεχεία η μεταφορά των προς επιστροφή πο¬ 
σών, στους τραπεζικούς λογαριασμούς των δικαιούχων. 
Στις περιπτώσεις που δεν έχει δηλωθεί ο τραπεζικός 
λογαριασμός, αυτός θα γνωστοποιείται από τον δικαι¬ 
ούχο με αίτηση του στη Δ.Ο.Υ., με τηλεομοιοτυπία (ίθχ), 
με ηλεκτρονικό ταχυδρομείο (θ-πίθίΙ) ή κάθε άλλο μέσο. 
Η πίστωση των λογαριασμών των δικαιούχων γίνεται 
χωρίς καμία επιπλέον οικονομική επιβάρυνση από τα 
πιστωτικά ιδρύματα. 

Αρθρο 6 

Απόδοση εισπραττομένων ποσών στο Δημόσιο 

Οι φορείς στους οποίους ανατίθεται η είσπραξη του 
θ-Παραβόλου, αποδίδουν τα εισπραττόμενα ποσά στο Ελ¬ 
ληνικό Δημόσιο την επομένη ημέρα από την είσπραξή τους. 

Η απόδοση των εισπραττομένων ποσών θα γίνεται, 
με εντολή της ΔΙΑΣ Α.Ε. στην Τράπεζα της Ελλάδος 
προκειμένου να χρεωθούν οι τρεχούμενοι λογαριασμοί 
αυτών και να πιστωθεί με το συνολικό ποσό των ει¬ 
σπράξεων ο λογαριασμός 200/1/21010 Ελληνικό Δημόσιο 
- Συγκέντρωση Εισπράξεων και Πληρωμών της Δ.Ο.Υ. 
Κατοίκων Εξωτερικού. 

Με την πίστωση του ανωτέρω λογαριασμού, η Τράπε¬ 
ζα της Ελλάδος αποστέλλει στη Δ.Ο.Υ. Κατοίκων Εξωτε¬ 
ρικού χωριστή απόδειξη κατάθεσης για τις εισπράξεις 
αυτές, η οποία θα εισάγεται στο ημερολόγιο πληρωμών 
χρεώνοντας τον λογαριασμό 200/1/21010 Ελληνικό Δη¬ 
μόσιο - Συγκέντρωση Εισπράξεων και Πληρωμών. 

Η ΔΙΑΣ Α.Ε. αποστέλλει με ηλεκτρονικό ταχυδρομείο 
στην αρμόδια Δ.Ο.Υ. Κατοίκων Εξωτερικού και στη Διεύ¬ 
θυνση Πολιτικής Εισπράξεων-Γραφείο στη Γ.Γ.Π.Σ. ημε¬ 
ρήσια συγκεντρωτική κατάσταση είσπραξης με ονομα¬ 
σία «Τακτοποιητέες Εισπράξεις Δημοσίων Διαχειριστών 
θ-Παραβόλου», με ανάλυση ανά φορέα είσπραξης, αριθ¬ 
μό έγκυρων συναλλαγών, ποσό απορρίψεων, συνολικό 
ποσό κατάθεσης. 

Η Δ.Ο.Υ. Κατοίκων Εξωτερικού, εισάγει το συνολικό 
ποσό κατάθεσης της κατάστασης στο ημερολόγιο ει¬ 
σπράξεων πιστώνοντας τον λογαριασμό 111-765 «Τα- 

κτοποιητέες Εισπράξεις Δημοσίων Διαχειριστών - Ηλε¬ 
κτρονικό Παράβολο». 

Η ΔΙΑΣ Α.Ε. στο τέλος κάθε μήνα αποστέλλει στην 
παραπάνω Δ.Ο.Υ. με ηλεκτρονικό ταχυδρομείο (β-πιαίΙ) 
συγκεντρωτική κατάσταση με τις ημερήσιες εισπράξεις 
των ανωτέρω εσόδων που πραγματοποιήθηκαν τον συ¬ 
γκεκριμένο μήνα, για τον έλεγχο των στοιχείων της. 

Εφόσον οι φορείς είσπραξης καθυστερούν με υπαι- 
τιότητά τους την απόδοση στο Ελληνικό Δημόσιο των 
ποσών που εισέπραξαν, η Γενική Διεύθυνση Οικονομικής 
Επιθεώρησης θα καταλογίζει τόκους υπερημερίας επί 
των ποσών αυτών. Εάν η καθυστέρηση οφείλεται σε 
υπαιτιότητα της ΔΙΑΣ Α.Ε., το Ελληνικό Δημόσιο θα 
λαμβάνει ως αποζημίωση ποσό ίσο με τον τόκο υπε¬ 
ρημερίας, καταλογιζόμενο από τη Γενική Διεύθυνση 
Οικονομικής Επιθεώρησης. 

Η ενημέρωση της Γενικής Διεύθυνσης Οικονομικής 
Επιθεώρησης για τέτοιες καθυστερήσεις θα γίνεται 


από τη Διεύθυνση Πολιτικής Εισπράξεων - Γραφείο 
στη Γ.Γ.Π.Σ. 

Η Γ.Γ.Π.Σ. (Δ/νση 30η Εφαρμογών Ηλεκτρονικών Υπο¬ 
λογιστών), με βάση τα στοιχεία εισπράξεων που παρα- 
λαμβάνει από τη ΔΙΑΣ Α.Ε. και τους φορείς είσπραξης, 
που αφορούν τις καταθέσεις των ανωτέρω εσόδων, 
δημιουργεί ανά μήνα συγκεντρωτικό χρηματικό κατάλο¬ 
γο (Χ.Κ.) και αντίστοιχα συγκεντρωτικό διπλότυπο στη 
γραμμή Χ.Κ., τον οποίο αποστέλλει στη Δ.Ο.Υ. Κατοίκων 
Εξωτερικού, ώστε να γίνει η ενημέρωση των εισπρα¬ 
κτέων εσόδων προϋπολογισμού ως προς τη βεβαίωση 
και είσπραξη ανά ΚΑΕ εσόδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

